Diari Oficial de la Generalitat Valenciana


Sumari del DOGV 3682, del 07-02-2000 (2000/635)

Informació pública de la proposta de programa d’actuació integrada i la proposta juridicoeconòmica de la unitat d’execució residencial número 5.
------------------------------------------------------------------------------------------------------------------------------------------------

### Dades del document

Número de DOGV
:   3682

Data del DOGV
:   07-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/635


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada i la proposta juridicoeconòmica de la unitat d'execució residencial número 5. [2000/F635]
  
El Ple de l'ajuntament, en la sessió del dia 27 de desembre de 1999, va adoptar el següent acord:
  
Primer
  
Desestimar la pretensió de la mercantil Hormigones Martínez, SA, de sotmetre a informació pública la seua proposta de programa de la unitat d'execució residencial número 5, en virtut del que estableix l'article 45.2.a) i l'article 50.2.a) i b) i 3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
Segon
  
Estimar la pretensió de l'Agrupació d'Interés Urbanístic Bañet Uer-5, presentada amb data 13 de desembre de 1999, registre d'entrada número 7.779, interessant l'adjudicació preferent, de sotmetre a informació pública la seua proposta de programa, acompanyada del projecte de reparcel·lació i del projecte d'urbanització.
  
Tercer
  
Sotmetre a informació pública la proposta de programa d'actuació integrada i la proposta juridicoeconòmica de la unitat d'execució residencial número 5 de les previstes en les normes subsidiàries de planejament municipal vigents, presentada per l'Agrupació d'Interés Urbanístic Bañet Uer-5, amb la documentació complementària, composta pel projecte de reparcel·lació i el projecte d'urbanització, tot això d'acord amb el que estableix l'article 45.2.b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant la publicació d'anuncis en el Diari Oficial de la Generalitat Valenciana, en un periòdic d'àmplia difusió en la localitat i en el tauler d'anuncis de l'ajuntament, i remetre avís amb el contingut al domicili fiscal dels qui consten en el cadastre com a titulars de drets afectats per l'actuació proposada.
  
Quart
  
Els projectes, juntament amb l'expedient que s'instrueix, podran ser examinats a l'Oficina Tècnica d'Urbanisme d'aquest ajuntament per un termini de 20 dies, comptats des de l'última publicació d'aquest edicte en el Diari Oficial de la Generalitat Valenciana, i s'hi podran presentar les al·legacions i alternatives tècniques que es consideren oportunes. En el cas de presentació d'alternatives tècniques, el termini anterior es prorrogaria per altres 20 dies més.
  
Cinqué
  
Una vegada haja transcorregut aquest termini es podran presentar proposicions juridicoeconòmiques en competència, durant cinc dies, presentant la corresponent plica tancada amb la documentació continguda en l'article 32.c) i d) de la Llei Reguladora de l'Activitat Urbanística. Les pliques esmentades s'obriran l'endemà hàbil a aquell en què acabe el període de presentació d'aquestes, i queden en informació pública per un període addicional de 10 dies, durant el qual es podran examinar i formular les al·legacions que s'estimen pertinents.